text: [{"text_idx": "#000003", "text": "Daandiin Qilleensa Ityoophiyaa gabaasa \u201cpaayileetiin Xiyyaara kufee leenjii gahaa hin qabu\u201djedhu soba jechuun haale"}, {"text_idx": "#000005", "text": "Miidiyaaleen idil addunyaa lamaan, nama daandii xiyyaarichaa keessa beeku tokkoo fi paayileetii daandii xiyyaarichaa maqaa isaa himachuu hin feene waabeffachuun akka gabaasanitti, \u201cPaayileetiin xiyyaara Itoophiyaa Boeing 737 Max 8 kufee caccabee Kapiteen Yaareed Geetaachoo leenjii haaromsaa xiyyaara gosa kanaa balaliisuu dandeessisu hin fudhanne, paayileetichi xumura ji\u2019a Bittotessaa kanatti leenjicha akka fudhatu saganteeffamee ture\u201djechuun gabaasan."}, {"text_idx": "#000006", "text": "Daandiin Xiyyaaraa Itoophiyaa ibsa har\u2019a baaseen, paayileetonni isaa leenjii Xiyyaarota Boeing 737 Max 8 ofuuf barbaachisu hunda fudhachuu beeksise. Balaa baatii shan dura xiyyaara Indoneezhiyaa muudate booda, qajeelfama yeroo balaa tasaa kaampaani Boeing fi Bulchiinsa Aviyeeshinii Federaalaa Ameerikaa (FAA) irraa kennames paayileetonni hundi leenji\u2019aniiru jedhe."}]